9.2.pielikums

Latvijas Investīciju un attīstības aģentūras  
iekšējiem noteikumiem Nr. 1.1-29.1/2025/11

**Pārbaudes lapā Nr. 3.2. iekļauto kritēriju vērtēšanas procedūra**

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| 1. | Maksājuma pieprasījums iesniegts par dižpasākuma projekta īstenošanas Latvijā attiecināmajām izmaksām ne vēlāk kā triju mēnešu laikā pēc dižpasākuma projekta īstenošanas beigām Latvijā vai ne vēlāk kā līdz konkrētā kalendārā gada 15. novembrim. | Pārbauda, vai maksājuma pieprasījums (turpmāk – MP) ir iesniegts, reģistrēts un pieejams elektroniski valsts platformā biznesa attīstībai [www.business.gov.lv](http://www.business.gov.lv) (turpmāk - [www.business.gov.lv](http://www.business.gov.lv)).  Pēdējā projekta īstenošanas gadā MP papildus jāpievieno dižpasākuma noslēguma pārskats.  Pārbauda, vai:   1. MP un noslēguma pārskats (ja nepieciešams) par konkrētajā kalendārajā gadā piešķirto līdzfinansējumu ir iesniegts Aģentūrā triju mēnešu laikā pēc dižpasākuma projekta īstenošanas beigām, bet ne vēlāk kā līdz konkrētā kalendārā gada 15. novembrim; 2. ja dižpasākuma projekta īstenošana turpinās arī:  * otrajā gadā, tad otrais MP par attiecināmo izmaksu periodu no pirmā īstenošanas gada 16. novembra ir iesniegts Aģentūrā triju mēnešu laikā pēc dižpasākuma noslēguma, bet ne vēlāk kā līdz otrā gada 15. novembrim; * trešajā gadā, tad trešais MP par attiecināmo izmaksu periodu no otrā īstenošanas gada 16. novembra ir iesniegts Aģentūrā triju mēnešu laikā pēc dižpasākuma noslēguma, bet ne vēlāk kā līdz trešā gada 15. novembrim.   Pārbauda, vai MP un noslēguma pārskatu (ja nepieciešams) ir iesniegusi līdzfinansējuma saņēmēja paraksttiesīgā persona saskaņā ar „Lursoft” datiem. Informāciju pārbauda Lursoft pilnās izziņas sadaļā “Valde” vai “Izpildinstitūcija” un “Prokūru saraksts”. MP pievieno izdruku (PDF formātā) no Lursoft (izdrukai jāsatur informācija – atbalsta saņēmēja nosaukums, uzņēmējdarbības forma, reģistrācijas numurs, juridiskā adrese, informācija par likvidācijas procesiem, aktuālajiem maksātnespējas procesiem, pamatkapitālu, darbības veidu, dalībnieku sarakstu).  Ja MP vai noslēguma pārskatu (ja nepieciešams) nav iesniegusi paraksttiesīgā persona, pārbauda, vai projekta iesniegumam vai MP, vai noslēguma pārskatam ir pievienota pilnvara, kas parakstīta ar drošu elektronisko parakstu.  Ja projekta iesniegumam vai MP, vai noslēguma pārskatam nav pievienota pilnvara, kas parakstīta ar drošu elektronisko parakstu, tad, tiek lūgts iesniegt pilnvaru, nosakot termiņu konstatēto trūkumu novēršanai. | 1. [www.business.gov.lv](http://www.business.gov.lv) 2. Lursoft 3. MP 4. Noslēguma pārskats |
| 2. | Līdzfinansējuma saņēmējam saskaņā ar Valsts ieņēmumu dienesta (turpmāk - VID) administrēto nodokļu (nodevu) parādnieku datubāzē pieejamo informāciju nav VID administrēto nodokļu (nodevu) parādi, tai skaitā valsts sociālās apdrošināšanas obligāto iemaksu parādu, kas kopsummā pārsniedz 1000 *euro*, izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos. | Pārbauda, vai līdzfinansējuma saņēmējam saskaņā ar VID administrēto nodokļu (nodevu) parādnieku datubāzē pieejamo informāciju MP iesniegšanas dienā vai vēlāk nav nodokļu vai nodevu parādi, kas pārsniedz 1000 *euro,* izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos.  Ja līdzfinansējuma saņēmējam saskaņā ar VID administrēto nodokļu (nodevu) parādnieku datubāzē pieejamo informāciju uz pēdējo pieejamo aktualizācijas datumu MP iesniegšanas dienā vai vēlāk ir nodokļu vai nodevu parādi, kas pārsniedz 1000 *euro,* izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos*,* tad, pieprasot papildu informāciju MP izvērtēšanai, tiek lūgts 10 darba dienu laikā nomaksāt nodokļu (nodevu) parādu un par nomaksu informēt Aģentūru.  VID izziņa par nodokļu (nodevu) parādu neesamību jāpievieno iekšējo noteikumu 8.2. pielikumam "Pārbaudes lapa Nr. 3.2. maksājuma pieprasījuma izvērtēšanai par atbilstību vērtēšanas kritērijiem" (turpmāk – PL Nr. 3.2.). | 1. VID administrēto nodokļu (nodevu) parādnieku datu bāze; 2. MP |
| 3. | Ja komercdarbības atbalsts tiek piešķirts saskaņā ar Komisijas regulu Nr. 2023/2381, kumulācija ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, nepārsniedz Komisijas regulas Nr.2023/2831 3. panta 2. punktā noteikto attiecīgo robežlielumu, kā arī kumulācija ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, nepārsniedz attiecīgā maksimālā atbalsta intensitāti vai atbalsta summu, kāda noteikta komercdarbības atbalsta programmā, *ad-hoc* lēmumā vai Eiropas Komisijas lēmumā. Ja *de minimis* atbalsts, par vienām un tām pašām izmaksām, tiek apvienots ar citu *de minimis* atbalstu, pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %. | Ja līdzfinansējuma saņēmējam netiek piešķirts komercdarbības atbalsts saskaņā ar Komisijas regulu Nr. 2023/2381, kritērijs netiek vērtēts un PL Nr. 3.2. tiek veikta atzīme pie "N/a".  Ja līdzfinansējuma saņēmējam tiek piešķirts komercdarbības atbalsts saskaņā ar Komisijas regulu Nr. 2023/2381, pārbauda, vai līdzfinansējuma saņēmējs ir aizpildījis MP sadaļu “Informācija par līdzfinansējuma saņēmēja saņemto citu komercdarbības atbalstu dižpasākuma projektam”. Ja minētā sadaļa nav aizpildīta, tiek secināts, ka līdzfinansējuma saņēmējs piešķirto atbalstu nekumulēs ar citu atbalstu, attiecīgi kritērijs netiek vērtēts un PL Nr. 3.2. tiek veikta atzīme pie "N/a".    Ja līdzfinansējuma saņēmējam tiek piešķirts komercdarbības atbalsts saskaņā ar Komisijas regulu Nr. 2023/2381 un tas ir aizpildījis iepriekš minēto sadaļu, tiek vērtēts, vai kumulējot piešķirto atbalstu ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, netiek pārsniegts Komisijas regulas Nr.2023/2831 3. panta 2. punktā noteiktais robežlielums - 300 000 EUR, kā arī kumulējot ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, *ad-hoc* lēmumā vai Eiropas Komisijas lēmumā. *De minimis* atbalstu ar citu *de minimis* atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %. | MP |
| 4. | Līdzfinansējuma saņēmējam, t.sk. īpašniekiem, valdes locekļiem, patiesā labuma guvējiem, pārstāvēt tiesīgām personām un mātes vai meitas uzņēmumiem, kā arī sadarbības partnerim, t.sk. atbilstoši projekta iesniegumā norādītajai pieejamajai informācijai par tā īpašniekiem, pārstāvēttiesīgām personām u. tml. (ja attiecināms), nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. | Pārbauda, vai līdzfinansējuma saņēmējam, t.sk. īpašniekam, valdes locekļiem, patiesā labuma guvējiem, pārstāvēt tiesīgām personām un mātes vai meitas uzņēmumiem, kā arī sadarbības partnerim, t.sk. atbilstoši projekta iesniegumā norādītajai pieejamajai informācijai par tā īpašniekiem, pārstāvēt tiesīgām personām u. tml. (ja attiecināms), nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.  Sagatavo Lursoft AML izziņas vai izziņas no Lursoft sadaļas "Sankciju katalogs" gan par līdzfinansējuma saņēmēju, gan sadarbības partneri (ja attiecināms) un pievieno pie PL Nr. 3.2. | 1. MP 2. Projekta iesniegums 3. Lursoft sadaļa “Sankciju katalogs” <https://sankcijas.lursoft.lv/> vai Lursoft AML izziņa |
| 5. | MP norādītās attiecināmās izmaksas atbilst Ministru kabineta 2025. gada 11.februāra noteikumu Nr.99 “Kārtība, kādā lieliem, nozīmīgiem publiskiem pasākumiem un ārvalstu filmu uzņemšanai Latvijā tiek piešķirts valsts budžeta līdzfinansējums” (turpmāk – Noteikumi) 17.punktā noteiktajām izmaksu pozīcijām. | Pārbauda, vai MP ir pievienots zvērināta revidenta vai zvērinātu revidentu komercsabiedrības apstiprinājums par dižpasākuma projekta īstenošanas gaitā veiktajiem maksājumiem Latvijā, kas apliecina dižpasākuma attiecināmo izmaksu atbilstību Noteikumu 17. punktā noteiktajām izmaksu pozīcijām, t.sk. apliecina, ka:   * izmaksas veiktas nepastarpināti pakalpojumu sniedzējiem, ar to saprotot, ka starpniecības pakalpojumi nav attiecināmi; * izmaksās nav iekļauts pievienotās vērtības nodoklis; * līdzfinansējuma saņēmējs atbalstāmo darbību ietvaros nav veicis darījumus ar saistītajām personām un darījumos nav konstatējamas krāpšanas pazīmes likuma “Par nodokļiem un nodevām” izpratnē; * izmaksas veiktas bezskaidras naudas darījumu veidā.   Pārbauda, vai zvērināts revidents vai zvērinātu revidentu komercsabiedrība, kas sniegusi apstiprinājumu, ir reģistrēta zvērinātu revidentu vai zvērinātu revidentu komercsabiedrību reģistrā, pievienojot izziņu pie PL Nr. 3.2.  Nepieciešamības gadījumā, Aģentūra pieprasa papildus dokumentus, izmaksu izvērtēšanai. | 1. www.business.gov.lv 2. MP 3. Zvērināta revidenta vai zvērinātu revidentu komercsabiedrības apstiprinājums 4. Zvērinātu revidentu reģistrs ([<https://lzra.lv/sakums/revidentu-registri/zverinatu-revidentu-registrs/>](https://lzra.lv/sakums/revidentu-registri/zverinatu-revidentu-registrs/)) 5. Zvērinātu revidentu komercsabiedrību reģistrs (https://lzra.lv/sakums/revidentu-registri/zverinatu-revidentu-komercsabiedribu-registrs/) |
| 6. | MP pieprasītā līdzfinansējuma summa nepārsniedz līdzfinansējuma līgumā piešķirto līdzfinansējuma apmēru. | Pārbauda, vai MP pieprasītā līdzfinansējuma summa nepārsniedz līdzfinansējuma līgumā konkrētajā kalendārajā gadā piešķirto līdzfinansējuma apmēru. | 1. MP; 2. Līdzfinansējuma līgums |
| 7. | Līdzfinansējuma intensitāte no attiecināmām izmaksām nepārsniedz 30% un ir saskaņā ar līdzfinansējuma līgumā noteikto. | Pārbauda, vai pieprasītā atbalsta intensitāte no attiecināmām izmaksām nepārsniedz līdzfinansējuma līgumā norādīto atbalsta intensitāti (līdz 30%).  Līdzfinansējuma apmēru aprēķinos noapaļo uz leju līdz divām decimālzīmēm aiz komata. | 1. www.business.gov.lv 2. MP |
| 8. | Ir iesniegti visi attiecināmo izmaksu apliecinošie dokumenti saskaņā ar līdzfinansējuma līgumu. | Pārbauda, vai Aģentūrā ir iesniegti attiecināmo izmaksu apliecinošie dokumenti, kas norādīti līdzfinansējuma līgumā:   * 1. **zvērināta revidenta vai zvērinātu revidentu komercsabiedrības apstiprinājums** par iepriekš saņemtā avansa izlietojumu un dižpasākuma projekta īstenošanas gaitā veiktajiem maksājumiem Latvijā, apstiprinot atskaites par projekta īstenošanas izmaksām Latvijā atbilstību Noteikumu un līdzfinansējuma līguma nosacījumiem, tai skaitā līdzfinansējuma līgumā noteiktajiem termiņiem, līdzfinansējuma līguma 2.sadaļā noteiktajiem attiecināmo izmaksu kritērijiem un projekta iesniegumam pievienotajai tāmei. Zvērināta revidenta vai revidentu komercsabiedrības apstiprinājumam jābūt parakstītam ar drošu elektronisko parakstu un attiecīgi apliecinātam kopā ar dižpasākuma projekta īstenošanas pārskatu;   2. **dižpasākuma projekta īstenošanas pārskats**, kurā norādi veiktie maksājumi, to saņēmēji (nosaukumus, reģistrācijas numurus), maksājumu summas (euro, bez pievienotās vērtības nodokļa) un datumi;   3. **pārskats par dižpasākuma projekta ietvaros veiktajiem ieguldījumiem**, tai skaitā investīcijām vietējā infrastruktūrā;   4. avansa izlietojuma pamatojošā dokumentācija par kalendārajā gadā saņemtā avansa summa, par kuru iepriekš nav sniegta avansa izlietojuma pamatojošā dokumentācija;   5. citi saskaņā ar noslēgto līgumu par atbalsta piešķiršanu noteiktie dokumenti.   Ja dižpasākums ir noslēdzies, papildus pārbauda, vai ir iesniegti sekojoši dokumenti:   1. sertificēta auditora vai audita uzņēmuma ziņojums par dižpasākuma projekta īstenošanas rezultātā piesaistīto ārvalstu viesu skaitu un to uzturēšanās ilgumu; 2. pārskats par dižpasākuma projekta īstenošanas rezultātā piesaistīto ārvalstu viesu radītā apgrozījuma pievienotās vērtības nodokļa ieņēmumu apmēru; 3. pārskats par dižpasākuma projekta īstenošanas rezultātā sasniegto vietējo un starptautisko auditoriju sadalījumā pa izmantotajiem komunikācijas kanāliem; 4. dižpasākuma programmu un vizuālos materiālus. |  |
| 9. | Dižpasākuma projekta rezultātā faktiskais ārvalstu viesu skaits ir vismaz 5000, kas Latvijas tūristu mītnēs pavadījuši vismaz divas naktis. | Ja uz MP izvērtēšanas brīdi dižpasākums vēl nav noslēdzies, kritērijs netiek vērtēts un PL Nr. 3.2. tiek veikta atzīme pie "N/a".  Ja uz MP izvērtēšanas brīdi dižpasākums ir noslēdzies, pārbauda, vai no noslēguma pārskatam pievienotā sertificēta auditora vai audita uzņēmuma ziņojuma par dižpasākuma projekta īstenošanas rezultātā piesaistīto ārvalstu viesu skaitu un to uzturēšanās ilgumu var pārliecināties, ka dižpasākuma projekta rezultātā faktiskais ārvalstu viesu skaits ir vismaz 5000, kas Latvijas tūristu mītnēs pavadījuši vismaz divas naktis. | Noslēguma pārskats |
| 10. | Projekta īstenošanas rezultātā PVN ieņēmumi valsts budžetā no faktiskā ārvalstu viesu radītā apgrozījuma sasniedz projekta iesnieguma izvērtēšanas rezultātā norādīto plānoto procentuālo rādītāju. | Ja uz MP izvērtēšanas brīdi dižpasākums vēl nav noslēdzies, kritērijs netiek vērtēts un PL Nr. 3.2. tiek veikta atzīme pie "N/a".  Ja dižpasākums ir noslēdzies, pārbauda, vai pievienotajā pārskatā par dižpasākuma projekta īstenošanas rezultātā piesaistīto ārvalstu viesu radītā apgrozījuma pievienotās vērtības nodokļa ieņēmumu apmēru, PVN ieņēmumu summas no provizoriski pārdoto biļešu skaita ārvalstniekiem un ieņēmumiem no ārvalstu viesiem attiecība pret pieprasīto līdzfinansējumu (%) sasniedz projekta iesniegumā norādīto plānoto rādītāju procentos par ko tika piešķirti punkti.  Ja atbilstoši iesniegtajā pārskatā norādītajai informācijai faktiski samaksātā pievienotās vērtības nodokļa summas no provizoriski pārdoto biļešu skaita ārvalstniekiem un ieņēmumiem no ārvalstu viesiem attiecība pret līdzfinansējuma summu nesasniedz vismaz to apmēru %, ko līdzfinansējuma saņēmējs bija norādījis projekta iesniegumam pievienotajā pārskatā par plānoto pievienotās vērtības nodokļa samaksu, atbilstoši Noteikumu 13.2. apakšpunktam, MAIN atbildīgais nodarbinātais sagatavo vēstuli par atteikumu izmaksāt līdzfinansējumu vai tā daļu. | 1. Noslēguma pārskats 2. Projekta iesniegums |
| 11. | Dižpasākuma projekts, kam līdzfinansējuma piešķiršana nav kvalificējama kā komercdarbības atbalsts, projekta īstenošanas rezultātā nav kļuvis par dižpasākuma projektu, kas saistīts ar saimniecisko darbību. | Ja līdzfinansējuma saņēmējam tiek piešķirts komercdarbības atbalsts saskaņā ar Komisijas regulu Nr. 2023/2381, kritērijs netiek vērtēts un PL Nr. 3.2. tiek veikta atzīme pie "N/a".  Ja līdzfinansējuma piešķiršana, saskaņā ar apstiprināto projekta iesniegumu, nav kvalificēta kā komercdarbības atbalsts, uz MP izvērtēšanas brīdi tiek pārbaudīts vai dižpasākuma projekts nav kļuvis par projektu, kas saistīts ar saimniecisko darbību, vai par dižpasākuma projektu, kam atbalsta piešķiršana ir kvalificējama kā komercdarbības atbalsts Komercdarbības atbalsta kontroles likuma 5.panta izpratnē Šajā gadījumā atkārtoti tiek izvērtēta līdzfinansējuma saņēmēja un dižpasākuma projekta atbilstība noteikumu 1.pielikuma 2.7.kritērijam.  Ja līdzfinansējuma piešķiršana nav kvalificējama kā komercdarbības atbalsts, pārbauda kādam kritērijam dižpasākuma projekts atbilda, atbilstoši apstiprinātam projekta iesniegumam, lai šāda veida atbalstam kvalificētos, kā arī pārbauda sekojošo:   1. Pārbauda vai saskaņā ar MP ietvaros iesniegto informāciju ar saimniecisko darbību nesaistīts dižpasākuma projekts tā ieviešanas gaitā nav kļuvis par dižpasākuma projektu, kas saistīts ar saimniecisko darbību. Izvērtēšanā ņem vērā Finanšu ministrijas informatīvos materiālus “Valsts atbalsta vadlīnijas”, “[Skaidrojumi atbalstam sporta, kultūras un izglītības jomā](https://www.fm.gov.lv/lv/media/10040/download?attachment) ", “[NVO saimnieciskā darbība valsts atbalsta izpratnē](https://www.fm.gov.lv/lv/media/7756/download?attachment)". Pieejami https://www.fm.gov.lv/lv/skaidrojosie-materiali. 2. Projekts ir īstenots sporta nozarē un dižpasākums ir saistīts ar amatieru sportu vai ar iedzīvotāju aktīva un veselīga dzīvesveida veicināšanu vai jauniešu sportu, un attiecībā uz publisko līdzekļu piešķiršanu tā organizēšanai vienlaikus neizpildās Komercdarbības atbalsta kontroles likuma 5. pantā noteiktās komercdarbības atbalsta pazīmes.   Pārbauda vai saskaņā ar MP ietvaros iesniegto informāciju, t.sk., sertificēta auditora vai audita uzņēmuma ziņojumu, dižpasākuma programmu , vizuāliem materiāliem un citiem dokumentiem, kā arī no publiski pieejamās informācijas interneta vidē dižpasākums bija saistīts ar amatieru sportu vai ar iedzīvotāju aktīva un veselīga dzīvesveida veicināšanu vai jauniešu sportu un tajā nepiedalījās profesionāli sportisti, kā arī vai neizpildās Komercdarbības atbalsta kontroles likuma 5. panta 4. apakšpunktā noteiktā komercdarbības atbalsta pazīme, proti, ka finansiālā palīdzība ietekmē tirdzniecību un izkropļo konkurenci Eiropas Savienības iekšējā tirgū. Izvērtēšanā ņem vērā Finanšu ministrijas informatīvo materiālu “Valsts atbalsta vadlīnijas”. Pieejamas https://www.fm.gov.lv/lv/skaidrojosie-materiali;   1. Projekts ir īstenots sporta sacensību rīkošanai vai pasaules/Eiropas čempionātu organizēšanai (izņemot komercsacensības, kas rīkotas ar mērķi sportistiem vai sporta klubiem gūt ienākumus) un konkrēto sporta sacensību rīkošanas tiesības attiecīgajiem subjektiem konkursa kārtībā IR piešķīrusi neatkarīga trešā puse, kā rezultātā citas valstis/organizētāji, kuri nav ieguvuši šādas tiesības, nevar organizēt šīs sporta sacensības.   Pārbauda vai pie projekta iesnieguma izvērtēšanas ir saņemta informācija vai apliecinošie dokumenti par to, ka sporta sacensību rīkošanas tiesības līdzfinansējuma saņēmējam konkursa kārtībā IR piešķīrusi neatkarīga trešā puse. Pārbauda vai saskaņā ar MP ietvaros iesniegto informāciju, t.sk., sertificēta auditora vai audita uzņēmuma ziņojumu, dižpasākuma programmu , vizuāliem materiāliem un citiem dokumentiem, kā arī no publiski pieejamās informācijas interneta vidē dižpasākums nav uzskatāmas par komercsacensībām, kas rīkotas ar mērķi sportistiem vai sporta klubiem gūt ienākumus. Ja pie projekta iesnieguma izvērtēšanas nav pieejama šāda informācija, MAIN atbildīgais darbinieks pie MP izvērtēšanas sagatavo vēstuli un pieprasa papildus iesniegt apliecinošus dokumentus par minēto tiesību piešķiršanu vai sniegt atsauci uz informācijas avoti, kurā ir iespējams gūt apstiprinājumu par šādu tiesību piešķiršanu, un/ vai lūdz sniegt papildus informāciju, kas nepieciešama komercsacensību izvērtēšanai;   1. Projekts ir īstenots sporta sacensību rīkošanai vai pasaules/Eiropas čempionātu organizēšanai (izņemot komercsacensības, kas rīkotas ar mērķi sportistiem vai sporta klubiem gūt ienākumus) un konkrēto sporta sacensību rīkošanas tiesības attiecīgajiem subjektiem konkursa kārtībā NAV piešķīrusi neatkarīga trešā puse, gadījumā, ja tiek pamatots, ka pārsvarā sporta pasākumu apmeklēs/tajā piedalīsies vietējie iedzīvotāji.   Pārbauda vai atbilstoši MP iesniegtai informācijai, t.sk., atbilstoši sertificēta auditora vai audita uzņēmuma ziņojumam par dižpasākuma projekta īstenošanas rezultātā piesaistīto ārvalstu viesu skaitu, dižpasākuma ārvalstu apmeklētāju/dalībnieku skaits nepārsniedz 15% no kopējā apmeklētāju/dalībnieku skaita. Pārbauda vai saskaņā ar MP ietvaros iesniegto informāciju, t.sk., sertificēta auditora vai audita uzņēmuma ziņojumu, dižpasākuma programmu , vizuāliem materiāliem un citiem dokumentiem, kā arī no publiski pieejamās informācijas interneta vidē dižpasākums nav uzskatāmas par komercsacensībām, kas rīkotas ar mērķi sportistiem vai sporta klubiem gūt ienākumus. Ja pie MP iesniegtā informācija nav pietiekama, MAIN atbildīgais darbinieks sagatavo vēstuli un pieprasa papildus iesniegt informāciju par dižpasākuma faktisko ārvalstu apmeklētāju/dalībnieku skaitu un kopējo apmeklētāju/dalībnieku skaitu, un/ vai lūdz sniegt papildus informāciju, kas nepieciešama komercsacensību izvērtēšana;   1. Projekts ir īstenots kultūras nozarē un ieņēmumi no plānotā dižpasākuma projekta nepārsniedz 50% no kopējiem plānotā dižpasākuma projekta izdevumiem, dižpasākuma projekts ir kvalificējams kā tāds, kas nav saistīts ar saimnieciskās darbības veikšanu.   Pārbauda vai atbilstoši MP iesniegtai informācijai dižpasākums ir īstenots kultūras nozarē un vai faktiskie ieņēmumi no dižpasākuma nepārsniedz 50% no faktiskiem dižpasākuma projekta izdevumiem. Ja pie MP iesniegtā informācija nav pietiekama, MAIN atbilstīgais darbinieks sagatavo vēstuli, kurā pieprasa papildus iesniegt informāciju par dižpasākuma faktiskiem ieņēmumiem un izdevumiem, nepieciešamības gadījumā iesniedzot arī apliecinošus dokumentus.  Ja MP izvērtēšanas gaitā tiek konstatēts, ka ar saimniecisko darbību nesaistīts dižpasākuma projekta tā ieviešanas gaitā ir kļuvis par dižpasākuma projektu, kas saistīts ar saimniecisko darbību, vai tas kļūst par dižpasākuma projektu, kam līdzfinansējuma piešķiršana ir kvalificējama kā komercdarbības atbalsts, dižpasākuma projektam tiek piemēroti Komisijas regulas 2023/2381 nosacījumi un tiek izvērtēts vai projekta iesniegums, ņemot vērā papildus iegūto informāciju, atbilst šo noteikumu 1.pielikuma 2.7.kritērijam, proti, vai projekta iesniedzējs atbilst Komisijas Regulas (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu de minimis atbalstam kritērijiem, kas ietverti Noteikumos Ja projektam nav iespējams piemērot Komisijas regulas Nr.2023/2831 nosacījumus MAIN atbildīgais nodarbinātais sadarbībā ar JNN atbildīgo nodarbināto sagatavo vēstuli par atteikumu izmaksāt līdzfinansējumu vai tā daļu, vienlaikus lūdzot atmaksāt Aģentūrai saņemto nelikumīgo komercdarbības atbalstu kopā ar procentiem no līdzekļiem, kas ir brīvi no valsts atbalsta, atbilstoši [Komercdarbības atbalsta kontroles likuma](https://likumi.lv/ta/id/267199) IV vai V nodaļas nosacījumiem. | 1. [www.business.gov.lv](http://www.business.gov.lv) 2. MP 3. Noslēguma pārskats |
| 12. | Ja dižapasākums pēdējo reizi noticis pirms īsāka laika perioda nekā četri gadi, projekta apjoms mēroga ziņā būtiski atšķiras no iepriekšējā – dižpasākuma projekta ieņēmumi un izdevumi vismaz trīs reizes pārsniedz apjomu, kas attiecīgajam dižpasākuma projektam bija iepriekšējā reizē. | Ja uz MP izvērtēšanas brīdi dižpasākums vēl nav noslēdzies, kritērijs netiek vērtēts un PL Nr. 3.2. tiek veikta atzīme pie "N/a".  Ja uz MP izvērtēšanas brīdi dižpasākums ir noslēdzies un dižpasākums pēdējo reizi noticis pirms četriem gadiem vai vairāk, kritērijs netiek vērtēts un PL Nr. 3.2. tiek atzīmēts “N/a”.  Ja uz MP izvērtēšanas brīdi dižpasākums ir noslēdzies un dižpasākums pēdējo reizi noticis pirms īsāka laika perioda nekā četri gadi, pārbauda vai dižpasākuma projekta ieņēmumi, kas norādīti pārskatā par dižpasākuma projekta īstenošanas rezultātā piesaistīto ārvalstu viesu radītā apgrozījuma pievienotās vērtības nodokļa ieņēmumu apmēru, un izdevumi, kas iekļauti MP pieprasījumā (ja līdzfinansējuma saņēmējs ir sniedzis vairākus MP, tad tiek vērtēti kopā radušies izdevumi), vismaz trīs reizes pārsniedz apjomu, kas attiecīgajam dižpasākuma projektam bija iepriekšējā reizē. | 1. MP 2. Noslēguma pārskats |
| 13. | MP norādītais bankas norēķinu konts ir līdzfinansējuma saņēmēja konts. | Pārbauda, vai MP ir pievienots dokuments (bankas līguma kopija, konta izdruka, VID EDS izdruka ar kontu reģistra datiem u.c.), kurā var identificēt līdzfinansējuma saņēmēja kontu un tas atbilst MP sadaļā “Norēķina rekvizīti” norādītajam bankas norēķinu kontam. | 1. www.business.gov.lv 2. MP |
| 14. | Svešvalodā iesniegtiem dokumentiem ir pievienoti šo dokumentu tulkojumi. | Ja maksājuma pieprasījums vai tam pievienotie dokumenti nav iesniegti svešvalodā, kritērijs netiek vērtēts un PL Nr. 3.2. tiek atzīmēts “N/a”.  Ja kāds no maksājuma pieprasījuma sastāvā esošajiem dokumentiem ir svešvalodā, pārbauda, vai svešvalodā iesniegtajiem dokumentiem ir pievienoti šo dokumentu tulkojumi valsts valodā< atbilstoši Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā” (turpmāk - MK noteikumi Nr. 291).  MP pievienotos dokumentus var iesniegt svešvalodā, bet, ja tajos norādītā informācija Aģentūrai nebūs saprotama, tad Aģentūrai ir tiesības pieprasīt dokumentu tulkojumus. | 1) www.business.gov.lv  2) MP  3)MK noteikumi Nr. 291 |
| 14. | Ja līdzfinansējuma saņēmējs iepriekš ir saņēmis avansa maksājumu, tas apliecina, ka ir iztērēts iepriekš saņemtais avansa maksājums. | Ja MP sadaļā "Līdzfinansējuma saņēmējs iepriekš ir saņēmis avansa maksājumu (atzīmēt ar "X"):" tiek veikta atzīme pie "Nē", kritērijs netiek vērtēts un PL Nr. 3.2. tiek atzīmēts “N/a”.  Ja MP sadaļā "Līdzfinansējuma saņēmējs iepriekš ir saņēmis avansa maksājumu (atzīmēt ar "X"):" tiek veikta atzīme pie "Jā", pārbauda, vai:   1. papildus MP ir pievienots zvērināta revidenta vai zvērinātu revidentu komercsabiedrības apstiprinājums, ka ir iztērēts kalendārajā gadā saņemtais avansa maksājums, par kuru nav sniegta avansa izlietojuma pamatojošā dokumentācija; 2. MP ir iekļauta informācija par izmaksām, kuras segtas ar iepriekš saņemtā avansa summu, par kuru nav sniegta avansa izlietojuma pamatojošā dokumentācija.   Papildus pārbauda, vai:   1. kalendārajā gadā saņemtā avansa summa, par kuru nav sniegta avansa izlietojuma pamatojošā dokumentācija, sakrīt ar zvērināta revidenta vai zvērinātu revidentu komercsabiedrības apstiprinājumā norādīto izlietotā avansa summu un MP iekļauto izmaksu summu, kuras segtas ar iepriekš saņemtā avansa summu, par kuru nav sniegta avansa izlietojuma pamatojošā dokumentācija; 2. MP iekļautās izmaksas, kuras segtas ar iepriekš saņemtā avansa summu, par kuru nav sniegta avansa izlietojuma pamatojošā dokumentācija, radušās pēc attiecīgā avansa maksājuma pieprasījuma. | 1. MP 2. Avansa maksājuma pieprasījums 3. Zvērināta revidenta vai zvērinātu revidentu komercsabiedrības apstiprinājums |